ओह, दया, मुझ पर दया करो
नहीं, चीज़ें अब पहले जैसी नहीं रहीं
सारे नीले आसमाँ कहाँ चले गए?
पूरब, पश्चिम, उत्तर और दक्षिण से हवा जो चलती है उसमें ज़हर है
ओह, दया, मुझ पर दया करो
ओह, चीज़ें अब पहले जैसी नहीं रहीं, नहीं
हमारे महासागरों और समंदरों पर तेल फैलाया गया
चलने का समय हो गया है, डेसिमा।
मछलियों में मरकरी भर गया
पापा, मुझे यह गाना बहुत पसंद है।
ऐ, डेस, यह बुढ़ऊ कौन है?
प्लीज़ कह दो कि यह असली नहीं है।
क्या यह तुम्हारे पापा हैं? यह बहुत अजीब दिखते हैं।
इसे हटाओ।
ओह, चीज़ें अब पहले जैसी नहीं रहीं
जब तुम ऐसी चीज़ें करती हो, तो हम दोनों को जोख़िम में डाल देती हो।
तुम यह जानती हो।
ऐल्फ़ा, आवाज़ बंद करो।
तुम एक असाधारण लड़की हो, और मैं तुम्हारी रक्षा करने की कोशिश कर रहा हूँ।
मैं माफ़ी चाहती हूँ।
और यह? सच में, डेसिमा?
पर मुझे टायरोन डाउन्स बहुत पसंद है।
तुम जानती हो उसने मेरे साथ क्या करने की कोशिश की थी? ऐल्फ़ा के साथ?
कमबख़्त सिमुलेटर को अपग्रेड करने की ज़रूरत है।
क्या हो रहा है?
सच में? मेरी बेटी के सामने?
मेरी टर्नर से बात करवाओ।
पापा?
लंदन
ऐल्फ़ा
मैं इसे किसी भी ऐसी घटना की प्रत्याशा में रिकॉर्ड कर रहा हूँ
जो ऐल्फ़ा इंटरनेशनल के सीईओ के रूप में मेरे पद छोड़ने का कारण बन सकती है।
अगर तुम इसे देख रही हो, तो ऐसा इसलिए है क्योंकि अप्रत्याशित घटनाएँ हुई हैं
और कंपनी की भलाई के लिए तुरंत कार्रवाई की जानी चाहिए।
निक को क्या हुआ है?
गिरफ़्तार कर लिया गया। अंतर्राष्ट्रीय अपराध अदालत द्वारा।
पर्यावरण हत्या। बीपी बोर्ड पर भी उन्होंने यही आरोप लगाया था।
यह तुम्हारे लिए है।
तुम्हारी पदोन्नति पर बधाई हो।
तुम ऐल्फ़ा की नई सीईओ हो।
वैश्विक तापमान परिवर्तन +2.59 डिग्री सेल्सियस
वायुमंडलीय कार्बन डाइऑक्साइड 564 भाग प्रति दस लाख
एक्स्ट्रैपलेशन्स
ऐल्फ़ा, क्या निक बिल्टन दोषी है?
अंतर्राष्ट्रीय अपराध अदालत बनाम
निकोलस बिल्टन का मुक़दमा अभी शुरू नहीं हुआ है।
ऐल्फ़ा, पर्यावरण हत्या अपराध कब बनी?
पर्यावरण हत्या आधिकारिक तौर पर साल 2050 में एक मुख्य अंतर्राष्ट्रीय अपराध बन गई।
आज तक कोई सबूत नहीं हैं...
पर्यावरण हत्या की सज़ा जेल है...
ऐल्फ़ा, क्या इससे उन ऐल्फ़ा ड्रोन्स पर असर होगा जो मेरा राशन डिलीवर करते हैं?
ऐल्फ़ा, निक बिल्टन के खिलाफ़ मुक़दमे में
मुख्य सरकारी वक़ील कौन है?
अंतर्राष्ट्रीय अपराध अदालत का प्रतिनिधित्व लूसी अडोबो करेगी।
वह फ़ोबोस में दंड कॉलोनी में भेजे जाने लायक़ है, हम्म?
औरों की तरह। 25 साल के लिए।
सबसे क़ामयाब शिकारियों में भूख से भी ज़्यादा सब्र होता है।
और ऐल्फ़ा ने खानों के साथ जो किया केवल उसी के लिए... उसे सज़ा मिलनी ही चाहिए।
पैसा बस उसके तरीकों में से एक है।
सुनो, इस तरीके का इस्तेमाल करके चीज़ें बदली जा सकती हैं।
बिल्टन जैसे आदमियों पर क़ानून लागू नहीं होता।
मैं महीनों ऐल्फ़ा की खानों के बाहर खड़ा रहा था।
मुझे याद है, टाय। मैं तुम्हारे साथ वहीं थी।
उसे बंद करवाने तक तपती धूप में 50,000 मज़दूर मर चुके थे।
हाँ, तुमने बंद करवाई थी।
यह तभी ख़त्म होगा जब उसे बालकनी से उल्टा लटका दिया जाएगा वरना यह ख़त्म नहीं होगा।
द हेग
सुनो, सुनो।
पहला दिन
ग्रह के खिलाफ अपराधों पर अंतर्राष्ट्रीय आपराधिक न्यायालय न्यायाधिकरण
अब चालू है।
निकोलाई बिल्टोनोव, क़ानूनी रूप से "निकोलस बिल्टन" के रूप में पंजीकृत, कृपया खड़े हो जाइए।
पर्यावरण हत्या के आरोप पर, आप ख़ुद को क्या मानते हैं?
निर्दोष।
इन कार्यवाहियों की अध्यक्षता तीन वर्चुअल जज करेंगे,
जिन्हें दुनिया भर की क़ानूनी और नैतिक परंपराओं को दर्शाते हुए
न्याय का एक सार्वभौमिक मानक बनाने के लिए प्रोग्राम किया गया है।
क्या दोनों वक़ील इन फैसलों को बाध्यकारी मानने के लिए सहमत हैं?
- मैं हूँ। - मैं हूँ।
अदालत ने लूसी अडोबो, एस्क्वायर को मान्यता दी है
अंतर्राष्ट्रीय आपराधिक न्यायालय का प्रतिनिधित्व करने की।
गुड मॉर्निंग।
यह मुक़दमा पिछले 50 सालों में निकोलस बिल्टन के नेतृत्व में की गई एक पूर्व नियोजित
और सावधानीपूर्वक निष्पादित साज़िश को स्थापित करेगा
जिसमें पर्यावरण की हत्या से पूरे ग्रह में जलवायु परिवर्तन से
मुनाफाखोरी की गई और उसे बढ़ाया गया।
सर्रे
जैसा कि मिस्टर बिल्टन ने ख़ुद 30 साल पहले कहा था...
इस सदी की शुरुआत में, जलवायु परिवर्तन को...
- मिस्टर बिल्टन एक महान मानवतावादी हैं। - ...पूंजीवाद का एक लक्षण बताया गया था।
उन्होंने आपको बचाया और अपने घर में लाए।
मैं यहाँ यह सुझाव देने के आया हूँ कि पूंजीवाद इलाज भी है।
पर यह कहानी मुझसे सुनने के बजाय,
कम से कम दस पूर्व कर्मचारी
अदालत के सामने इस बात की गवाही देने के लिए सहमत हो गए हैं।
अब मैं पहली गवाह, डॉ. रेबेक्का शिअरर को बुलाती हूँ।
अदालत के लिए अपना नाम बताएँ।
- डॉ. रेबेक्का शिअरर। - और वर्तमान में आप?
न्यूयॉर्क सिटी में हूँ।
क्या आप निकोलस बिल्टन को पहचानती हैं?
हाँ।
और वह आज इस अदालत में हैं?
यह तो वह है, या उसका होलोग्राम। बताना मुश्किल है।
मैं प्रमाणित कर सकता हूँ कि मिस्टर बिल्टन यहाँ व्यक्तिगत रूप से उपस्थित हैं।
उनके खिलाफ़ लगाए गए आरोपों के इस नाटक को लेकर उन्हें इतनी ज़्यादा चिंता है।
पर्यावरण हत्या?
- इस क़ानून पर ही विचार करें तो... - अरे, हमने किया है।
पर्यावरण हत्या को इस ज्ञान के साथ किए गए
गैरक़ानूनी या अवांछित कृत्यों के रूप में वर्णित किया गया है कि उन कृत्यों के कारण पर्यावरण को
गंभीर और या तो व्यापक या दीर्घकालिक नुक़सान होने की
पर्याप्त संभावना है।
तो आप किसी तरह से साबित करने वाली हैं कि इन्हें दुनिया का भविष्य पता था?
उस हवा का जिसमें हम साँस लेते हैं, समंदरों का, तापमान का?
एक तरह से तारीफ़ ही है।
हम तुरंत मुक़दमे को बर्ख़ास्त करने का आवेदन देते हैं।
नामंज़ूर।
डॉ. शिअरर, क्या आप बता सकती हैं कि आपका सबसे पहले
मिस्टर बिल्टन से कैसे संपर्क हुआ?
साल 2046 में, मैं मेनाजरी2100 में पुरालेखपाल थी।
मुझे उस कंपनी में काम करते हुए नौ साल हो चुके थे जब मुझे पता चला
कि निक बिल्टन को करिश्माई मेगाफ़ॉना के आनुवंशिक आईपी को इकट्ठा करने में रुचि थी।
ओरैंगुटैन, व्हेल, हाथी और...
यह स्पष्ट हो गया कि करिश्माई मेगाफ़ॉना में बदलाव उनका फ़ैसला था।
कोई अंदाज़ा कि इन्होंने वह बदलाव क्यों किया?
मिस्टर बिल्टन को लगा कि एक बार जब वे प्रजातियाँ विलुप्त हो जाएँगी तो उन्हें देखने के लिए
ज़्यादा लोग टिकट खरीदना चाहेंगे।
हालाँकि, मेगाफ़ॉना को बचाने के लिए
आपको बाकी सब चीज़ों को बचाना पड़ता है जिन पर वे ज़िंदा रहने के लिए निर्भर होते हैं।
आप समझा सकती हैं कि पहले से विलुप्त होने के कगार पर खड़ी प्रजातियों पर
बढ़े हुए कार्बन का क्या असर होता है?
जब तापमान बढ़ता है तो विलुप्त होने वाली प्रजातियाँ बढ़ती हैं
और तापमान की वृद्धि कार्बन जैसी ही होती है। तो, हाँ, वे संबंधित हैं।
और अगर कमी होने से क़ीमत बढ़ती है, तो क्या यह वह व्यापार मॉडल नहीं है
जहाँ मेनाजरी2100 को बढ़े हुए कार्बन से फ़ायदा होता है?
आपत्ति। हम सभी कार्बन के बढ़ने का कारण बने, न कि सिर्फ़ मिस्टर बिल्टन।
मंज़ूर।
डॉ. शिअरर,
क्या मेनाजरी2100 में आपको आपके काम के लिए भुगतान किया जाता था?
हाँ।
हताश कर देने वाला काम होता होगा, मुझे यक़ीन है। इतनों को अलविदा कहना।
हाँ?
इससे समझ आता है कि आप ऐल्फ़ा थेराप्यूटिक्स से मूड को स्थिर करने वाली दवाइयाँ क्यों मँगवाती हैं।
मिस शिअरर अपनी सेवानिवृत्ति और दवाइयों के लिए ऐल्फ़ा पर निर्भर हैं।
क्या हो अगर इनके चलते हुए अवसाद के कारण
यह ऐल्फ़ा द्वारा दी जाने वाली दवाइयों को दोष देने लगें?
मैं जानती हूँ आप चाहते हैं कि लोग मुझे पागल समझें, मिस्टर टर्नर।
और शायद... शायद मैं हूँ।
शायद जलवायु परिवर्तन हम सभी को पागल कर रहा है।
हम में से कुछ पागल हैं क्योंकि हम दुनिया को
और हमने जो भी खोया है उसे देखते हैं और हम में अब भी उम्मीद बाकी है।
मुझे लगता है कि आपको यहाँ गवाही देने के लिए कहना अनुचित होगा,
ख़ासकर जब आपके बेटे ने आपको अपनी स्मृतियों से मिटा दिया है।
उसका गर्मी का दिल है जिस वजह से उसकी याददाश्त चली गई... डिमेंशिया।
उसके लिए वह भी ऐल्फ़ा थेराप्यूटिक्स की दवाइयाँ ले रहा था।
मुझे यक़ीन है कि इस वजह से आप मिस्टर बिल्टन से बहुत नाराज़ होंगी।
इनके बेटे की चिकित्सीय स्थिति कैसे प्रासंगिक है?
यह इनकी निजता पर हमला है।
और यहाँ इनकी उपस्थिति इनकी ऐल्फ़ा वफ़ादारी शपथ का उल्लंघन है।
और कोई सवाल नहीं हैं।
न्यूयॉर्क सिटी
शायद वह कूद गई होगी।
सच में? वे लोग तफ़तीश करेंगे।
करने दो।
हमें सावधान रहना होगा, निक।
हत्या के लिए भी तुम उतनी ही जल्दी ग्रह से भेज दिए जाओगे जितनी जल्दी पर्यावरण हत्या के लिए।
न्यूयॉर्क सिटी में एक महिला का छत से गिरना मेरी ग़लती कैसे है?
शिअरर की चिंता करना बंद करो और मार्था से कहो कि मुझे यहाँ से निकाले।
मैं आपको आश्वस्त करती हूँ कि यहाँ ऐल्फ़ा में हम लोगों को पूरा विश्वास है
कि निक बिल्टन को सारे आरोपों से बरी कर दिया जाएगा।
मुझे अच्छे से पता है कि मिस्टर बिल्टन की गिरफ़्तारी से हमारे स्टॉक की क़ीमत 17 प्रतिशत कम हो गई है,
तो मैं इस सम्मानित समूह को बताना चाहती हूँ कि हम एक नया उत्पाद लॉन्च करने वाले हैं।
ऐसा उत्पाद जो इस गंभीर वास्तविकता पर सीधा निशाना लगाएगा
कि अब हमारे वातावरण में कार्बन का स्तर 564 भाग प्रति दस लाख है।
साफ़ पानी का तोहफ़ा देने के बाद अब यह ऐल्फ़ा की सबसे बड़ी पेशकश होने की
संभावना रखता है।
मैं देख रही हूँ कि आप में से कई लोग सवाल पूछना चाहते हैं।
हालाँकि, हमारे वक़ीलों की सलाह को मानते हुए
आज की बैठक में हम कोई सवाल नहीं ले रहे हैं।
अपना समय देने के लिए धन्यवाद।
बहुत बढ़िया किया, मार्था।
मैं मिस्टर बिल्टन को बता दूँगा।
मुझे लगता है कि यह एक ग़लती है।
मैं तुम्हें प्रोत्साहित करूँगा कि तुम अपने समय को किसी और चीज़ के बारे में सोचने में इस्तेमाल करो।
सात साल पहले
बधाई हो। यह ऐल्फ़ा का अब तक का सबसे अच्छा साल रहा है।
मैं ख़ुश हूँ कि तुम ख़ुश हो।
और लाइफ़पॉज़ के लिए सब्सक्रिप्शन सही दिशा में जा रहे हैं,
- थोड़े-थोड़े करके। - आख़िरकार।
ऐल्फ़ा की पहुँच की इसमें अहम भूमिका है, तो तुम्हें धन्यवाद।
यह आया कहाँ से? यह विचार?
मैं हमेशा से पूछना चाहता था।
जब मैं छोटी लड़की थी, मुझे जंगली फूल बहुत पसंद थे।
मैं अपने दादाजी के मोम के रंगों से उन्हें बनाया करती थी।
जिन दिनों पर गर्मी कम होती थी, उन दिनों पर बाहर जाकर जंगली फूलों को ढूँढती थी।
पर जब मधुमक्खियाँ ख़त्म हो गईं, वे अपने साथ जंगली फूल भी ले गईं और...
मेरे दादाजी मुझे कहानी सुनाया करते थे कि फूल केवल छुप रहे हैं।
वे किसी दिन फिर से लौटकर आएँगे।
शायद हमारे लोगों से कहकर कुछ नए बीज बनवा सकता हूँ।
मैंने नया नज़रिया अपना लिया।
मैंने सोचा, "अगर मैं समय को रोक पाऊँ तो?"
- इसीलिए लाइफ़पॉज़। - बिल्कुल।
मुझे बताने के लिए धन्यवाद। बहुत प्यारी कहानी है।
क्या मैं तुमसे एक और सवाल पूछ सकता हूँ?
ऐसा कौनसा सबसे रोमांचक उत्पाद या सेवा होगी
जिसे ऐल्फ़ा इस दुनिया में ला सकती है?
कैंसर का इलाज हो चुका है। साक्षरता अब एक आसान क्रिस्पर हैक है।
कुछ भी हो सकता है?
कोई सीमा नहीं है।
शायद, मंगल ग्रह पर एक नए, साँस लेने योग्य वातावरण को विकसित करने का एक तरीका खोजना
जो मनुष्यों को नई शुरुआत करने की अनुमति दे।
मंगल ग्रह।
इससे कई सारी समस्याएँ हल हो जाएँगी।
अगर हम वही चीज़ यहाँ पृथ्वी पर कर पाएँ तो?
क्या कर पाएँ?
नई शुरुआत।
तुम मज़ाक कर रहे हो?
शायद मुझे पता है कि न्यूकोमेन को क़ारगर कैसे बनाना है।
और मैं चाहता हूँ कि तुम उसकी प्रभारी बनो।
- हमने उसे "न्यूकोमेन" कहा। - ऐसा क्यों?
दूसरा दिन
ख़ैर, थॉमस न्यूकोमेन ने 1712 में भाप इंजन का आविष्कार किया था।
विडंबना यह है कि इसका उपयोग मूल रूप से कोयला खदानों में बाढ़ आने से बचाने के लिए किया गया था।
मिस्टर बिल्टन ने इसे उस क्षण के रूप में देखा जब मानवता के कार्बन फ़ुटप्रिंट ने
चीज़ों के प्राकृतिक क्रम पर हमला करना शुरू कर दिया।
और ऐल्फ़ा में प्रोजेक्ट न्यूकोमेन क्या था?
वह लक्ष्य था जिसकी बहुत माँग थी।
वह कार्बन को वायुमंडल से निकालने की एक मशीन, एक तकनीक होने वाली थी।
उसे बनाया जा सकता था और वह सस्ती थी।
क्या न्यूकोमेन कभी अस्तित्व में आया?
नहीं। नहीं।
इसमें हमेशा अनुपात के डिज़ाइन की समस्याएँ थीं
और वाक़ई हमने डाउनस्ट्रीम उप-उत्पाद की समस्याओं को कभी हल नहीं किया।
मैं उलझन में हूँ। हम यहाँ क्यों हैं?
मिस्टर चोपिन ने अभी-अभी कहा कि उन्होंने एक प्रोग्राम चलाया जिसके पैसे मिस्टर बिल्टन ने दिए थे,
जिसे वातावरण से सीओ2 खींच निकालना था।
दुनिया को जलवायु परिवर्तन से बचाना था।
यक़ीनन यह एक नेक प्रयास था, लेकिन आपके गवाह विफल रहे।
वह कर नहीं पाए। तो मेरे मुवक्किल पर मुक़दमा क्यों चलाया जा रहा है और इन पर क्यों नहीं?
और आप छोड़कर क्यों गए, मिस्टर चोपिन?
तय कर लिया कि आप जाकर किसी और चीज़ में विफल होना चाहते हैं?
आपत्ति!
मंज़ूर।
मैं बताता हूँ।मैं इस सवाल का जवाब दूँगा। मुझे नौकरी से निकाल दिया गया।
ख़ैर, सुनने में लगता है कि मिस्टर बिल्टन ने सही किया।
और आपकी जगह पर कौन आया?
मेरा मानना है कि न्यूकोमेन को सात साल पहले फिर से शुरू किया गया था
और मार्था रसल को प्रभारी बनाया गया था।
वह औरत जिसे अभी-अभी मिस्टर बिल्टन ने नई सीईओ घोषित किया है।
तो अब किसी की पदोन्नति के लिए इन पर मुक़दमा चल रहा है?
जीयोइंजीनियरिंग पर मिस्टर बिल्टन की क्या राय थी?
आपत्ति। प्रसंगिक नहीं है।
मैं ऐसा नहीं मानती।
अगर कोई कार्बन को सीमित करने के बारे में चिंतित है, जैसा कि यह दावा करते हैं,
तो वह ऐसी नीति के पक्ष में नहीं हो सकता है
जो दुनिया को इसे आसमान में डालते रहने की अनुमति देती है।
कई मौक़ों पर, इन्होंने अपना उत्साह व्यक्त किया था।
ज़ाहिर है कि वह बहुत कम समय में तापमान कम करने का सबसे अच्छी तरीका था
और इन्होंने कहा कि इन्हें कम समय वाला समाधान पसंद था
क्योंकि यह प्रचार की दृष्टि से भी सबसे अच्छा था।
इसलिए, इन्होंने जीयोइंजीनियरिंग का समर्थन किया।
और आपने भी किया था, मिस्टर चोपिन। लगभग आधी दुनिया ने किया था।
फिर आपने अपना मन बदल लिया।
क्या आप चाहते हैं कि अदालत इस मुद्दे पर आपकी टिप्पणियों की समीक्षा करे?
हम में से कुछ ने महसूस किया कि अगर आप तापमान से कार्बन को अलग करते हैं,
तो आप चल रहे प्रदूषण को कम कर देंगे।
निक ने इसे समताप मंडल को अनुकूलित करके असीम पैसा बनाने के तरीके के रूप में देखा।
वह व्यापार के दोनों पक्षों को चाहता था।
- आपत्ति। अनुमान। - मंज़ूर।
वह मेरे पिता के बारे में ऐसी बातें कैसे बोल सकता है?
वह झूठ बोल रहा है।
- मिस्टर बिल्टन एक महान मानवतावादी हैं। - तुम चाहते थे, निक।
वह दुनिया के शीर्ष दस परोपकारियों में से एक हैं।
बस मान लो। तुमने बार-बार, लगातार कहा था।
कोई फ़र्क नहीं पड़ता कार्बन का स्तर कितना भी ऊपर जाए,
क्योंकि एक दिन तुम ऐसी मशीन बनाने वाले थे
जो उसे वातावरण से निकाल लेगी। और तु...
तुमने उस दिन कहा था, वहाँ ऊपर जितनी सीओ2 होगी,
उसे हटाने में तुम उतना ही पैसा बना सकते हो।
तुमने उसे कमबख़्त पैसा बनाने का वैक्यूम क्लीनर कहा था।
तुम विफल रहे, जॉनी।
अपने काम में, एक पिता के रूप में विफ़ल रहे।
तुम मुझे भी रेबेक्का शिअरर की तरह मरवा डालोगे?
- मिस अडोबो, अपने गवाह को काबू में रखिए। - मिस्टर चोपिन।
कमीने कहीं के। तुम बस... तुम इस समस्या का केंद्र हो...
मानवता जल रही है और तुम तापमान को एक असुविधा के रूप में देखते हो
जिसे तुम्हें अपनी नवीनतम निवेश रणनीति को
अनुकूलित करने के लिए बदलना होगा।
तुम वह बंदे हो जो... जो कुत्ते को लात मार-मारकर अधमरा कर देता है
- और फिर उसे हड्डी देता है। - डॉ. चोपिन, मुझे आपसे कहना होगा
- कि अभियोक्ता से सीधे बात न करें। - इसे बोलने दो।
इसे थेरेपी की ज़रूरत है। सारी भड़ास निकाल दो, जॉनी!
ऑर्डर। ऑर्डर!
और कोई सवाल नहीं।
डॉ. चोपिन,
आपका बेटा रोवन, वह वर्तमान में जीयोइंजीनियरिंग के लिए जेल में सज़ा काट रहा है, है न?
हाँ। वह...
उसे मेरी पूर्व-पत्नी द्वारा एक साज़िश में... शामिल होने के लिए मनाया गया था।
मनाया गया था?
इस बात की ज़्यादा संभावना है कि वह आपके मन बदलने के कारण उलझन में पड़ गया था।
यहाँ रोवन चोपिन पर मुक़दमा नहीं चल रहा है।
नहीं, उस पर नहीं चल रहा।
पर शायद यह ध्यान में रखना ज़रूरी है कि आतंकवाद के कृत्य को अंजाम देने के लिए
ऐल्फ़ा डिलीवरी ड्रोन के इस्तेमाल के लिए आपके बेटे का अपराध स्पाथन
मिस्टर बिल्टन द्वारा इस अदालत में गुप्त गवाही देने के बाद सुरक्षित किया गया था।
माफ़ करना, तुमने क्या कहा?
यक़ीनन इससे आप नाराज़ होंगे,
पर मैं सोच रहा हूँ कि क्या आज आपकी इस गवाही के लिए
- आपको आपके बेटे की आज़ादी का प्रस्ताव नहीं दिया गया। - मैंने ऐसा कोई सौदा नहीं किया!
मैंने कोई सौदा नहीं किया। कोई भी नहीं।
मैं इस गवाह को खारिज करने और इनकी गवाही को अमान्य माने जाने का आवेदन करता हूँ।
मंज़ूर।
इस गवाह को ख़ारिज किया जाता है।
मैं गवाही देना चाहती हूँ।
मेरे पिता बहुत महान आदमी हैं।
कुछ रिकॉर्ड करने में मेरी मदद करोगी?
मैं आपके लिए ऐसा कर सकती हूँ।
डेसिमा बिल्टन कौन है?
तुम वह नाम कैसे जानते हो?
वह तुम्हारी बेटी होने का दावा कर रही है।
तुम वह नाम दोबारा कभी नहीं लोगे।
वह तुम्हारे लिए गवाही देना चाहती है।
उसने कुछ रिकॉर्ड किया है।
काफ़ी भावुक बयान है।
इसे नष्ट कर दो।
तुरंत।
तुमने सिडनी में एक शर्णार्थी कैंप से एक अनाथ को बचाया।
तुम क्या कर रहे हो?
निक।
आपका नेचरफ़िक्स सिमुलेशन पाँच सेकंड में शुरू होगा।
आपने मूड संतुलित करने वाले एन्हेंसमेंट के साथ "शरद ऋतु वुडलैंड्स" का चयन किया है।
तुम्हें वेनिसन कैसा लगा?
बेहद लज़ीज़।
असली है या प्रयोगशाला का है?
हम हमारी संपत्ति पर हिरण का एक झुंड रखते हैं।
यह सब असली है।
और यह, यह ऐंडर्सन वैली की आख़िरी वाइन है।
साल 2053 की। उसके जलने से पहले की।
बाकी की दुनिया को कल्पना और प्रतिरूपों पर गुज़ारा करना होता है।
मेरी ज़िंदगी की ज़्यादातर चीज़ें बहुत असली हैं।
इससे तुम्हें परेशानी होती है?
किस बात से?
कि बाकी की दुनिया को कल्पना पर गुज़ारा करना होता है?
नहीं, जो बात मुझे परेशान करती है वह पाखंड है।
मुझे यह बात परेशान करती है कि आप आराम और सहूलियत की चाह रखते हैं,
और फिर उसकी असली क़ीमत पर गुस्सा करते हैं।
आप ख़ुद को गर्म रखने के लिए कुछ सालों तक कोयला जलाते हैं।
शानदार विचार लगता है।
आपको ऐसा लगता है कि आपने सर्दी को हरा दिया है।
और एक दिन, आप गर्माहट में जागते हैं,
केवल यह एहसास करने के लिए कि कोयला जलाकर जो धुआँ निकला था,
उसे साँस के साथ अंदर लेने से आपको फेफड़ों का कैंसर हो गया है।
और फिर भी आप कोयला जलाते रहते हैं।
क्योंकि सबसे ताक़तवर कल्पना यह है कि हमारे आराम की कोई क़ीमत नहीं है।
ज़िंदगी एक लेन-देन है, मार्था।
यही इसका सबसे सार्थक माप है।
मैंने ज़िंदगी के बारे में इस तरह से कभी नहीं सोचा था।
ख़ैर, मैं चाहूँगा कि तुम शुरुआत करो।
- टर्नर। - हाँ?
रेबेक्का शिअरर के शव परीक्षण ने...
उसके बारे में क्या?
"...ऐल्फ़ा थेराप्यूटिक्स द्वारा दी गई उसकी दवाओं में
- अनियमितताओं का खुलासा किया है।" - बकवास है।
ख़ैर, यहाँ आईसीसी के कमबख़्त समन में यही लिखा है
जो वे लोग अभी-अभी मेरे सिर पर गिरा कर गए हैं।
उनके पास कोई सबूत नहीं है। वे हताश हैं।
वे रिकॉर्ड माँगेंगे।
निक क्या चाहता है मैं इस बारे में क्या करूँ?
जितना संभव हो उतना कम, कहीं ऐसा न हो कि तुम इसे बिगाड़ दो।
एक अवसर।
तुम इसे यही कहती हो? मेरी नौकरी छूट जाने का अवसर।
कुछ लोगों के लिए सच ख़तरनाक होता है।
कोई टिप्पणी नहीं।
हमारे पास यह मानने का कारण है कि उसने अन्य गवाहों के साथ छेड़छाड़ की है।
क्या आपको धमकी दी गई है?
मैंने वफ़ादारी की शपथ ली। इसलिए ये अवतार हैं।
मैं आपको प्रतिरक्षा देने के लिए तैयार हूँ, डॉ. रसल।
आपकी गवाही के बदले में।
और यह मैं टर्नर को कैसे समझाऊँ? वह मुख्य वक़ील है।
ज़ाहिर है, आपको हमारे बीच का सौदा गोपनीय रखना होगा।
मिस अडोबो, गोपनीयता 25 साल पहले विलुप्त हो गई थी।
मुखबिरों के साथ।
क्या आप किसी राज़ को लेकर परेशान हैं? कुछ न्यूकोमेन से जुड़ा हुआ?
न्यूकोमेन और लाइफ़पॉज़ में कोई अंतर नहीं है।
बस क्योंकि उसने उस बारे में सोचा नहीं, इसका मतलब यह नहीं कि वह इसे खरीद नहीं सकता।
तुम उसके खिलाफ़ नहीं जीतने वाली। कोई कभी नहीं जीतता।
सेलमा,
जोनाथन चोपिन को निकाले जाने के बाद से ऐल्फ़ा ने जिस भी आईपी का अधिग्रहण किया, मुझे वह लाकर दो।
तीसरा दिन
क्या आप कोर्ट के लिए अपना नाम बताएँगी?
आर्डन मिलर।
मटाफ़ेले काबुआ कौन है?
मटाफ़ेले और मैं बोस्टन में 2060 में मिले थे।
किस तरह से?
- माइक्रोफ़ाइनेंस में... - वह कौन है?
...महिला उद्यमियों पर ध्यान केंद्रित करने के साथ।
मिस्टर बिल्टन एक महान मानवतावादी हैं।
क्या आपको पता था कि जिस बैंक में आप काम करती थीं, उसका ऐल्फ़ा के साथ संबंध था?
नहीं, मुझे नहीं पता था।
और जब आपको पता चला, तब आपने क्या किया?
मैंने इस्तीफ़ा दे दिया।
मटाफ़ेले काबुआ के साथ जो हुआ उस वजह से?
हाँ।
और ठीक तरह से क्या हुआ था?
महिलाओं को हमारे द्वारा दिए गए ऋणों का इस्तेमाल करके ऐल्फ़ा
नए आविष्कारों को विकसित कर रहा था।
शायद मैं हर किसी की तरफ़ से बोल रहा हूँ
कि मुझे कोई अंदाज़ा नहीं मटाफ़ेले काबुआ कौन है या वह शख़्स यहाँ क्यों प्रसांगिक है।
क्या आप मिस्टर टर्नर और कोर्ट को बता सकती हैं?
वह मार्शल द्वीप से थी।
जब वह जगह रहने लायक़ नहीं रही, तो वह अमेरिका चली आई,
जहाँ उसने मैसाचुसेट्स इंस्टीट्यूट ऑफ़ टेकनॉलेजी में पढ़ाई की।
उसने वायुमंडलीय रसायन विज्ञान में डिग्री ली थी।
उसके पास एक उत्पाद था जिसके लिए उसे पैसा चाहिए था।
और वह उत्पाद क्या करता था?
उसने दावा किया था कि वह पहला व्यवहार्य कार्बन हटाने वाला उपकरण था।
उसने उसे विकसित करने और उसे पेटेंट करवाने के लिए हमसे मदद माँगी।
तो, एक उपकरण जो ग्रह को कार्बन-शून्य बना सकता था?
उसका मानना था कि वह उससे ज़्यादा कर सकता था।
उसका मानना था कि वह उपकरण कार्बन को लक्षित स्तर पर ला सकता था।
और वह स्तर क्या होगा?
यह वैज्ञानिकों द्वारा निर्धारित पारस्परिक रूप से सहमत संख्या पर निर्भर होगा।
या व्यापारियों द्वारा।
मेरी माँ का नाम क्या था?
आपकी माँ का नाम अज्ञात है।
आपको सिडनी के एक शर्णार्थी कैंप से बचाया गया था।
ऐल्फ़ा, मुझे मटाफ़ेले काबुआ के बारे में सब कुछ बताओ।
ऐल्फ़ा के पास इस शख़्स का कोई रिकॉर्ड नहीं है।
हाँ।
और अगर वह काम किया होता, तो हम में से कोई भी यहाँ नहीं बैठा होता।
पर ज़ाहिर है वह काम नहीं किया
वरना लोग इस असहनीय वातावरण से बचने के लिए लगातार ख़ुद को
- अपलोड नहीं कर रहे होते। - ऑर्डर।
पृथ्वी पर लाखों-करोड़ों शर्णार्थी ऊँचे मैदानों की तलाश में
नहीं घूम रहे होते।
- ऑर्डर! - निक, प्लीज़।
मैं अपने मुवक्किल के गुस्से के लिए माफ़ी माँगता हूँ।
पर क्या आप अदालत को बता सकती हैं
कि इनमें से कुछ भी इन आरोपों के लिए कैसे प्रासंगिक है?
मिस काबुआ के उपकरण का पेटेंट किसके पास है?
मेरी समझ में द डेसिमा का 49 प्रतिशत हिस्सा ऐल्फ़ा के पास है।
द डेसिमा?
उसने अपने उपकरण का नाम अपनी बेटी के नाम पर रखा था।
मिस काबुआ की शर्तों में शामिल था
कि नियंत्रक अधिकार उसकी बेटी की विरासत का हिस्सा हो।
मिस्टर बिल्टन ने दुनिया को बेहतर बनाया है।
और उन्हें यक़ीन है कि आप भी वही करेंगी।
भाड़ में जाए वह।
- वह विफल रहा। - ऑर्डर।
- यह ज़ाहिर है कि वह कभी काम नहीं किया! - निक, प्लीज़।
तो फिर आपको उस आईपी को अदालत के साथ साझा करने में कोई ऐतराज़ नहीं होगा?
उस डिज़ाइन को।
मतलब, एक विफलता को साझा करने में क्या दिक्कत है?
ऐल्फ़ा में जो हमारा है, हम उसे अपने पास रखना पसंद करते हैं।
एक विफलता केवल एक समाधान का मसौदा है।
मतलब, क्या काबुआ ने किसी और चीज़ का आविष्कार किया जिससे मानवता को बचाया गया हो?
नहीं, उसने नहीं किया।
वह लगभग दस साल पहले मर गई। पैरामॉक्सी वायरस 58 से।
और उनकी बेटी?
मेरे काम में, हम नए विचारों की खोज करते हैं, खोए हुए बच्चों की नहीं।
धन्यवाद, मिस मिलर। आपके समय के लिए बहुत-बहुत धन्यवाद।
निक, अगर तुम यहाँ जीतना चाहते हो
तो तुम्हें मुझे बताना होगा कि समस्या कहाँ हैं वरना हम इस दलदल में फँसते चले जाएँगे।
ये लोग कौन सा फ़ैसलावेयर इस्तेमाल कर रहे हैं? तुम जानते हो?
क्या, अदालत के लिए?
क्या वह रॉएस मेजर्स का ई-जस्टिस है?
मैं कॉलिन रॉएस को धमका सकता हूँ।
मुझे यह विचार पसंद नहीं कि हम दोनों को
अंतर्राष्ट्रीय अपराध अदालत को हैक करने के लिए सज़ा हो जाए।
ख़ैर, हम और नहीं रुक सकते, टर्नर।
दुनिया को बचाने का समय आ गया है।
"नई खोज।"
जो परिवर्तन हम देखने वाले हैं उसके दायरे के लिए यह बहुत मामूली शब्द लगता है।
साल 2020 में, आईपीसीसी ने रिपोर्ट किया था कि
जलवायु परिवर्तन के सबसे खराब विनाश से बचने के लिए,
साल 2050 तक कार्बन-शून्य तक पहुँचने की ज़रूरत थी।
दुनिया उस लक्ष्य तक पहुँचने में विफल रही
और फिर अगले लक्ष्य तक और फिर उसके बाद वाले लक्ष्य तक भी।
नतीजतन, हमने देखा है कि विज्ञान ने हमें किसके खिलाफ़ चेतावनी दी थी।
लेकिन आज, ऐल्फ़ा वायुमंडलीय हस्तक्षेप "न्यूकोमेन" की घोषणा करता है,
पहला छोटा उपकरण जो आपके आसपास की हवा से कार्बन डाइऑक्साइड को हटाता है
और इसे सुरक्षित और उपयोगी उप-उत्पादों में बदल देता है।
आज, हम एक नए सफर की शुरुआत करेंगे।
ऐसा सफर जो हमें एक ऐसा वातावरण बनाने की अनुमति देता है
जो हमारे ग्रह, उसके लोगों और हमारे व्यवसायों के लिए सबसे अच्छा है।
एक ऐसा ग्रह बनाने की जहाँ बच्चे जंगली फूलों के केवल चित्र बनाने के बजाय...
उनके बीच चल सकते हैं।
तो, तैयार हो?
किस लिए?
मीठे के लिए, शायद।
मैं कुछ लोगों से तुम्हारा परिचय करवाना चाहूँगा।
किस से?
दोस्तों से। शर्मीले दोस्तों से।
तो, मैं चाहूँगा कि तुम पहले इसे पहन लो।
मुझे समझ नहीं आ रहा।
प्लीज़।
यह 417 नहीं हो सकता। यह काम नहीं करेगा।
सज्जनों, हमें किसी सहमति पर पहुँचना होगा।
इस तरह से काम नहीं चलेगा। यह 510 नहीं हो सकता।
साढ़े तीन सौ। क्या मैंने 350 सुना?
- यह 350 नहीं हो सकता। - तो 480।
480 बहुत ज़्यादा है।
- 550। - 550 बहुत ज़्यादा है।
470।
470 अच्छी संख्या है!
तुम समझ रही हो हम किस पर बहस कर रहे हैं?
हाँ। मैं समझ रही हूँ।
और तुम समझ रही हो कि हम किस पर सहमत हुए हैं?
न्यूकोमेन, मेरा मानना है। जलावतलन।
शाबाश। मैंने कहा था न यह बहुत समझदार है।
और किस संख्या पर सहमति हुई है?
470 भाग प्रति दस लाख।
यह मेरी सोच से ज़्यादा है। मैं इसके पीछे का विज्ञान देखना चाहूँगी।
वफ़ादारी, प्यारी मार्था।
तुम उसी रास्ते पर नहीं जाना चाहती जिस पर जोनाथन गया था।
मुझे लगता है कि 470 तुम्हें बहुत फ़ायदेमंद संख्या लगेगी।
अभी हमने ख़त्म नहीं किया है।
अब हम अपने आमंत्रित मेहमानों और प्रेस, दोनों के सवालों का जवाब देंगे।
आपसे शुरुआत करते हैं, मिस्टर पामर।
यक़ीनन दुनिया के लिए आज महान दिन है।
मैं सोच रहा हूँ कि अगर मार्था और मिस्टर बिल्टन ने
जलावतलन की किसी लक्षित संख्या पर चर्चा की है।
बढ़िया सवाल है।
मिस्टर बिल्टन हेग में एकांत में हैं, तो वहाँ...
लगता है बाहर पार्टी हो रही है।
मैं सोचती हूँ कि इन लोगों को कैसा लगेगा
अगर इन्हें पता चले कि यह पार्टी सालों पहले शुरू हो सकती थी, एह?
कि बिल्टन और बैंकों ने किसके लिए इनकी दौलत का सौदा कर दिया?
थोड़े और पैसे, तेज़ विमान, बड़े घरों के लिए।
पर इन्हें नहीं पता कि वास्तव में क्या चल रहा है या ये जानना नहीं चाहते।
और इन्हें तब तक पता नहीं चलेगा जब तक तुम इन्हें बताने का तरीका नहीं ढूँढ लेती।
मैं मानती हूँ...
चौथा दिन
...कि ऐल्फ़ा की सबसे नई पेशकश से संबंधित हालिया घटनाएँ मिस्टर बिल्टन को निर्दोष ठहराती हैं,
पर सवाल अब भी वही है।
कार्बन का यह समाधान जो आज बड़ी आसानी से प्रकट हुआ,
क्या वह हमारे फायदे के लिए है या इनके?
क्या हम केवल उसके लिए ज़िम्मेदार हैं जो हम करते हैं
या हमें उसके लिए भी ज़िम्मेदार ठहराया जाना चाहिए
कि हमने जानते हुए भी कुछ न करने का चुनाव किया?
फ़ैसला चाहे जो भी हो, मैं निवेदन करती हूँ कि आप यह सवाल पूछते रहें।
क्योंकि आप होंगे जिसे इस फ़ैसले के साथ जीना होगा।
मिस्टर बिल्टन अपने लिए ख़ुद कुछ कहना चाहेंगे।
होमो सेपियंस को
चारों अंगों पर रेंगने से खड़े होने तक पहुँचने में 40 लाख साल लग गए।
तो हमारे शरीर औद्योगिक क्रांति के बाद से 250 सालों में
जलवायु में हुए परिवर्तनों के अनुकूल कैसे हो सकते हैं?
नहीं हो सकते।
इसलिए अगर हमारे शरीर नहीं बदल सकते,
तो हमारे दिमाग़ ने सोचा कि ऐसी तकनीक विकसित करें जिससे हम ज़िंदा रह पाएँ,
शायद पनप भी पाएँ।
कार्बन का स्तर 280 से
अब 564 भाग प्रति दस लाख हो गया है,
जिसका ज़्यादातर श्रेय इंसानी गतिविधियों को जाता है।
आज, न्यूकोमेन की बदौलत,
मैं घोषणा कर सकता हूँ कि मैं उस स्तर को कम करके 470 भाग प्रति दस लाख पर ले आऊँगा।
अब, कुछ लोग, जिनमें यहाँ सरकारी वक़ील भी शामिल हैं, आपको विश्वास दिलाना चाहेंगे
कि मैंने प्रणाली के साथ खिलवाड़ किया है,
आपकी परिस्थितियों से मुनाफ़ा कमाया है।
कि मैं किसी तरह का शैतान हूँ जो आपको ऐसी ज़िंदगियाँ जीने पर मजबूर कर रहा है जो आप कभी नहीं चुनते।
ऐसे आराम की तलाश करने पर मजबूर कर रहा हूँ जो आपको नहीं चाहिए थे...
या उस जानकारी को दबा रहा हूँ जिसकी आपको वास्तव में ज़रूरत थी।
लेकिन निक बिल्टन ने आपकी भगवान द्वारा दी गई भूख पैदा नहीं की।
उसने केवल उस पर ध्यान दिया और उसे कारोबार में बदल दिया।
जिन नियमों के तहत मैंने काम किया है, उन्हें तुम्हारे नेताओं ने तय किया था।
जिन्हें आपने चुना था। जिन्होंने आपकी रक्षा करने की शपथ ली थी।
उन्होंने आपकी रक्षा नहीं की।
बजाय उसके,
उन्होंने आपके बच्चों के भविष्य का सौदा कर दिया, बस एक और सत्र के लिए,
एक और दान के लिए।
और अब, उन नेताओं पर मुक़दमा नहीं चल रहा है।
मुझ पर चल रहा है।
तो ज़ाहिर बात को मैं आपके सामने रखता हूँ।
अगर आज यहाँ मैं दोषी हूँ,
तो मैं केवल पीढ़ियों पहले शुरू किए गए खेल को जीतने का दोषी हूँ।
अगर आज यहाँ मैं दोषी हूँ, तो आपके माता-पिता भी हैं और उनके माता-पिता भी
और उस समय तक के लोग भी जब पहला पेड़ मनुष्य के लिए रास्ता बनाने के लिए काटा गया था।
कुछ लोग
पीढ़ियों को वह देने के दोषी हैं जो वे चाहते थे।
बाकी आप सब उन चीज़ों की चाहत रखने के दोषी हैं।
अति सुंदर।
क्या अभियुक्त कृपया खड़े हो जाएँगे?
निकोलाई बिल्टोनोव के खिलाफ़ लगे पर्यावरण हत्या के आरोप पर,
अंतर्राष्ट्रीय अपराध अदालत अब अपना आख़िरी फ़ैसला सुनाएगी।
दोषी ठहराए जाने के लिए कम से कम दो लाल बत्तियों की ज़रूरत है।
मिस्टर बिल्टन को निर्दोष क़रार दे दिया गया है।
बधाई हो।
ऐल्फ़ा, क्या निक बिल्टन को नोबल शांति पुरस्कार मिलेगा?
अभी कहना बहुत जल्दी है। इस साल के अंत में नामांकन बताए जाएँगे।
न्यूकोमेन कार्बन को केवल 470 भाग प्रति दस लाख तक ही क्यों ले जा रहा है?
प्रति दस लाख में कार्बन के भागों की मात्रा को स्थापित किया है...
क्या न्यूकोमेन सदी का सबसे फ़ायदेमंद आविष्कार है?
ऐल्फ़ा, चीज़ें बेहतर होना कब शुरू होंगी?
ऐल्फ़ा आपको यह पता लगाने के लिए प्रोत्साहित करेगा कि अभी क्या अच्छा है।
तुम्हारा नाम क्या है?
डेसिमा।
तुम कहाँ से आई?
मैं मिस्टर बिल्टन की नई बेटी हूँ।
अच्छा? मुझे नहीं पता था कि मिस्टर बिल्टन की कोई बेटी है।
शायद मैं एक राज़ हूँ।
यहाँ पर तुम्हारे कोई दोस्त हैं?
केवल एआई हैं। वे मेरे साथ खेलते हैं।
क्या आपके कोई इंसानी बच्चे हैं?
नहीं।
नहीं, मेरे बच्चे नहीं हैं। पर मैं तुम्हारी दोस्त बन सकती हूँ।
अगर तुम्हें कभी दोस्त की ज़रूरत हो, इसका इस्तेमाल करके तुम मुझे फ़ोन कर सकती हो।
मैं मार्था हूँ।
मैं जानती हूँ हमें मिले बहुत समय हो चुका है।
उम्मीद करती हूँ कि मैं आपको याद होऊँगी।
मुझे जितना याद है, हारना बहुत दुखदायी हो सकता है।
तुम यहाँ क्या कर रहे हो?
मैं शांति की पेशकश करना चाहूँगा।
मुझे? या दुनिया को, हँ?
तुम्हें, लूसी।
और वह पेशकश क्या है?
अगर मैं ग़लत नहीं कह रहा, तो टायरोन डाउन्स तुम्हारा प्रेमी था।
उल्लेखनीय रूप से प्रभावी बंदा था।
हमारी खानों को लगभग बंद करवा दिया था।
मुझे उसके गाने भी पसंद थे।
मैं सोचती हूँ कि उसे यह सुनकर कैसा लगता।
हाँ। हमें कभी पता नहीं चलेगा।
लेकिन उसकी मौत से तुम टूट गई होगी।
और मुझे लगा कि शायद तुम जानना चाहोगी कि किसने वह आदेश दिया था।
आश्वस्त रहो,
दोषी पक्ष को न्याय के कटघरे में लाने में तुम्हें मेरा पूरा समर्थन मिलेगा।
क्या तुम वाक़ई कह रहे हो कि माइक पकड़े एक बंदा
इस पूरी कंपनी से ज़्यादा ताक़तवर है?
सच में?
अगर गहरी चोट न पहुँचाई तो ऐसी चीज़ फैल जाती है।
बस उसे रास्ते से हटा दो।
मैं बहुत थक गई हूँ, टाय। और बहुत उदास हूँ।
ठीक है, तो अब आगे क्या करना है?
अगर तुम किसी से बदला ले सकते जिसने अतीत में तुम्हारे चाहने वाले को चोट पहुँचाई हो,
या फिर शायद किसी और को भविष्य में दूसरे लोगों को चोट पहुँचाने से रोक सकते,
तो तुम किसे चुनते?
अतीत हमेशा अतीत ही होता है।
सबसे क़ामयाब शिकारियों में भूख से भी ज़्यादा सब्र होता है।
ऐल्फ़ा...
लूप को बंद करो।
टायरोन कैंडल ऐप को बंद करो।
मैं जानती हूँ तुमने क्या किया था।
तुम यहाँ अंदर कैसे आई?
यह आसान है जब आपके पास हत्या करने की साज़िश के लिए गिरफ़्तारी का वारंट हो।
और भी आसान हो जाता है जब तुमने जिस आदमी को मारा वह मेरा साथी था।
मुझे बूझने दो।
वह यह बताना भूल गया कि वह कहानी ऐल्फ़ा ने बनाई थी।
"संगीत आइकन को होटल के बाहर मानसिक रोगी द्वारा गोली मार दी गई।"
मैंने मान लिया था।
मैं जानती हूँ कि बिल्टन ने तुम्हें इतनी आसानी से मेरे हवाले इसलिए कर दिया
क्योंकि वह कुछ छुपा रहा है।
हाँ। हाँ, वह छुपा रहा है।
तुम मुझे बताना चाहोगी वह क्या छुपा रहा है?
तुम्हारे पास खोने के लिए कुछ नहीं है।
उसका नाम डेसिमा है।
क्या हम प्रजनकों को कुछ नए तीतर छोड़ने के लिए कह सकते हैं?
मैं बाद में शिकार करना चाहूँगा।
मैंने कहा मैं शिकार करना चाहूँगा।
ऐल्फ़ा! क्या यहाँ नीचे तकनीकी सहायता मिल सकती है?
ऐल्फ़ा!
डेसिमा?
ऐल्फ़ा, तकनीकी सहायता!
ऐल्फ़ा, बंद करो।
बंद करो!
इसे आपको अनदेखा करने के लिए प्रोग्राम किया गया है, पापा।
तुम कहाँ हो, मेरी बच्ची?
तुम क्या कर रही हो, डेसिमा?
लोगों को यह देखने की ज़रूरत नहीं है।
आप सालों पहले इसे ठीक कर सकते थे, पर आप ने नहीं किया।
आप ने और आपके दोस्तों ने।
चार सौ सत्तर बस अमीरों को और अमीर बनाने का तरीका है।
आप उसे कैसे सही ठहरा सकते हैं?
तीन सौ पचास।
वह बाकी हम सभी के लिए सही संख्या है।
- डेसिमा! - मैं आपके लिए बेटी नहीं हूँ!
मैं एक आईपी का हिस्सा हूँ।
आज यहाँ डेसिमा काबुआ द्वारा प्रस्तुत किए गए नए सबूतों के आधार पर
हम निक बिल्टन का मुक़दमा फिर से शुरू करना चाहते हैं।
एक साल बाद
क्या वह वहाँ हैं?
उस वाली में?
कक्षा में कुछ जेलें हैं। पक्का नहीं है कि वह किस वाली में है।
जब वह बाहर निकलेंगे, वह लगभग 90 साल के हो चुके होंगे।
मिलीभगत के लिए अधिकतम दंड।
क्या आपको लगता है कि तब तक कार्बन की मात्रा 350 भाग प्रति दस लाख हो पाएगी?
1980 के दशक के बाद से इतना कम स्तर नहीं रहा है।
पर फिर से हो सकता है, है न?
मुझे नहीं पता। शायद हो सकता है।
पता है, तकनीक कभी भी समस्या नहीं रही है।
समस्या हम हैं। हमेशा से रहे हैं।
हमने अपने ग्रह के साथ ऐसा किया।
एक-दूसरे के साथ ऐसा किया।
ख़ुद के साथ ऐसा किया।
शायद अब हम इसे ठीक कर लेंगे।
हाँ?
हो सकता है।
कृपया ध्यान दें, सभी कैदी अपने कैदखाने में लौट जाएँ।
उप-शीर्षक अनुवादक: प्रसून